На основу члана 55. и 60. Закона о јавним набавкама (Сл. гласник РС број 124/2012,14/15 и 68/15) и Oдлуке Директора о покретању Отвореног поступка за **ЈН/2100/0162/2017**,ЈП „ЕПС“ Београд, Огранак ''Дринско - Лимске ХЕ'' Бајина Башта, **ХЕ „Зворник“ Мали Зворник**, објављује

Број: 6.08.02.3.-E.02.03.-398141/5-2017

Мали Зворник, 09.10.2017.

**ПОЗИВ ЗА ПОДНОШЕЊЕ ПОНУДЕ**

**ОТВОРЕНИ ПОСТУПАК**

**Набавка делова за пнеуматске, хидрауличне, специјалне и ручне алате на нивоу Огранка ДЛХЕ**

број

**ЈН/2100/0162/2017**

1. **НАЗИВ НАРУЧИОЦА:** ЈП „ЕПС“ Београд,

Огранак ''Дринско – Лимске хидроелектране'' д.о.о. Бајина Башта

**ХЕ „Зворник“ Мали Зворник**

**АДРЕСА НАРУЧИОЦА:** Трг Душана Јерковића број 1., 31250 Бајина Башта

**ИНТЕРНЕТ СТРАНИЦА НАРУЧИОЦА:** [www.eps.rs](http://www.eps.rs)

1. **ВРСТА НАРУЧИОЦА:** Државно јавно предузеће.
2. **ВРСТА ПОСТУПКА ЈАВНЕ НАБАВКЕ:** Отворени поступак**.**
3. **ОПИС ПРЕДМЕТА НАБАВКЕ, НАЗИВ И ОЗНАКА ИЗ ОПШТЕГ РЕЧНИКА НАБАВКЕ:**

Предмет Јавне набавке је набавка **добара**.

Набавка делова за пнеуматске, хидрауличне, специјалне и ручне алате на нивоу Огранка ДЛХЕ

**Назив и ознака из општег речника набавки**

* Назив – Ручни алати
* Ознака – 44511000

**Рок за испоруку добара:** Изабрани понуђач – Продавац је обавезан да испоруку предметних добара изврши у року који не може бити дужи од 60 (шестдесет) календарских дана од дана пријема Захтева за испоруку од стране Наручиоца - Купца, у писаном облику, путем е-maila, на адресу коју Понуђач наведе у понуди (Понуђач у понуди наводи е-mail адресу на коју ће Наручилац послати Захтев за испоруку).

Купац ће Захтев за испоруку доставити изабраном Понуђачу, најкасније у року од 20 (двадесет) календарских дана од дана ступања Уговора на снагу..

**Место испоруке добара:**

* За добра из Табеле бр. 1 место испоруке је:

**ЈП ЕПС Огранак ''Дринско – Лимске хидроелектране'' Бајина Башта**

**ХЕ „Зворник“, Краља Петра I број 40., 15318 Мали Зворник**

* За добра из Табеле бр. 2 место испоруке је:

**ЈП ЕПС Огранак ''Дринско – Лимске хидроелектране'' Бајина Башта**

**„Лимске ХЕ“ Нова Варош, Трг војводе Бојовића бр.4, 31320 Нова Варош – Магацин „Лимске ХЕ“ у Бистрици**

* За добра из Табеле бр.3 место испоруке је:

**ЈП ЕПС Огранак ''Дринско – Лимске хидроелектране'' Бајина Башта**

**Огранак "Дринско-Лимске ХЕ" Бајина Башта**

**31256 Перућац**

1. **ПРЕДМЕТ ЈАВНЕ НАБАВКЕ НИЈЕ ОБЛИКОВАН У ВИШЕ ПАРТИЈА.**
2. **КРИТЕРИЈУМ ЗА ДОДЕЛУ УГОВОРА:**

Избор најповољније понуде ће се извршити применом критеријума Најнижа понуђена цена.

Критеријум за оцењивање понуда Најнижа понуђена цена, заснива се на понуђеној цени као једином критеријуму.

**Резервни критеријум**: Уколико две или више понуда имају исту најнижу понуђену цену, најповољнија понуда биће изабрана путем жреба.

Извлачење путем жреба Наручилац ће извршити јавно, у присуству понуђача који имају исту најнижу понуђену цену. На посебним папирима који су исте величине и боје наручилац ће исписати називе Понуђача, те папире ставити у кутију, одакле ће председник Комисије извући само један папир. Понуђачу чији назив буде на извученом папиру биће додељен уговор о јавној набавци.

1. **НАЧИН ПРЕУЗИМАЊА КОНКУРСНЕ ДОКУМЕНТАЦИЈЕ, ОДНОСНО ИНТЕРНЕТ АДРЕСА ГДЕ ЈЕ КОНКУРСНА ДОКУМЕНТАЦИЈА ДОСТУПНА:**

Конкурсна документација се може преузети у електронском облику на Порталу Управе за јавне набавке Републике Србије: http//portal.ujn.gov.rs/, као и на интернет адреси наручиоца: [www.eps.rs](http://www.eps.rs).

1. **НАЧИН ПОДНОШЕЊА ПОНУДЕ И РОК:**

Понуђач подноси понуду непосредно или путем поште, у затвореној коверти или кутији, затворену на начин да се приликом отварања понуда може са сигурношћу утврдити да се први пут отвара, на адресу: **Јавно предузеће „Електропривреда Србије“, Огранак ''Дринско – Лимске ХЕ'' Бајина Башта, ХЕ „Зворник”, Краља Петра I 40, 15318 Мали Зворник**, писарница - са назнаком: **„** **Набавка делова за пнеуматске, хидрауличне, специјалне и ручне алате на нивоу Огранка ДЛХЕ - број ЈН/2100/0162/2017, НЕ ОТВАРАТИ“,** а на полеђини навести назив Понуђача, адресу, број телефона и e-mail контакт особe Понуђача.

**Рок за подношење понуда** је 30 дана од дана објављивања Позива за подношење понуде и Конкурсне документације на Порталу јавних набавки Републике Србије, до 11:00 часова задњег дана рока. Уколико рок истиче на дан који је нерадан, као последњи дан наведеног рока ће се сматрати први наредни радни дан до 11:00 часова, **тј. крајњи рок за подношење понуда је 09.11.2017 године до 11:00 часова.**

1. **МЕСТО, ВРЕМЕ И НАЧИН ОТВАРАЊА ПОНУДА:**

Комисија за јавну набавку ће благовремене понуде отварати у просторијама Наручиоца: ЈП „ЕПС“ Београд, Огранак ''Дринско – Лимске хидроелектране'' Бајина Башта - **ХЕ „Зворник“, Краља Петра I 40., 15318 Мали Зворник**, последњег дана за предају Понуда у **12:30 часова**.

Отварање понуда је јавно и може присуствовати свако заинтересовано лице.

1. **УСЛОВИ ПОД КОЈИМА ПРЕДСТАВНИЦИ ПОНУЂАЧА МОГУ УЧЕСТВОВАТИ У ПОСТУПКУ ОТВАРАЊА ПОНУДА:**

У поступку отварања понуда могу активно учествовати само овлашћени представници понуђача.

Овлашћени представници Понуђача морају имати, оверено печатом и потписом овлашћеног лица Понуђача, овлашћење за учествовање у предметном поступку, које ће предати Комисији за јавну набавку пре почетка отварања понуда, да би могли активно учествовати у поступку отварања понуда, тако што могу давати евентуалне примедбе на поступак отварања понуда, потписати и преузети Записник по завршеном поступку отварања понуда.

Овлашћеним представницима Понуђача ће након јавног отварања понуда бити омогућено да дају примедбе на поступак отварања понуда и да изврше увид у понуде других Понуђача у делу података који се уносе у Записник о отварању понуда.

1. **РОК ЗА ДОНОШЕЊЕ ОДЛУКЕ:**

**Одлука о додели уговора** биће донета у року од 25 дана од дана отварања понуда, односно у року од 40 дана од дана отварања понуда у случају већег броја понуда и обимности достављених понуда.

Наручилац ће Одлуку о додели уговора објавити на Порталу јавних набавки у року од три дана од дана њеног доношења.

Уколико нису испуњени услови за доделу уговора Наручилац ће донети Одлуку о обустави поступка предметне Јавне набавке и исту објавити на Порталу јавних набавки у року од три дана од дана њеног доношења.

**Контакт особе:**

За техничка питања контакт особа је: sasa.djuric@eps.rs

За општа питања контакт особа је: goran.tadic@eps.rs

**Комисија за ЈН/2100/0162/2017**